Festiva 登陸銅鑼灣翡翠明珠廣場一樓，場內有大家樂集團旗下六間餐廳，包括大家樂，米線陣，意粉屋，丼丼亭，Zakka，同埋上海姥姥，無論你想食中餐西餐或日本菜，都總有一間啱你食。因為時間嘅關係，揀咗食米線陣，見餐牌上皇牌推介有個大汗豬扒擔擔米線，賣相相當吸引，所以打算試吓。豬扒同米線係分開上，炸得夠火喉既豬扒放係口水汁上面，入口微辣，配埋香濃而帶花生味既湯底，聞到已經流晒口水，味道仲唔錯添，係＄43一碗黎講算係非常超值，仲可以另加＄8要杯飲品添。